


 	
IEPIRKUMA LĪGUMS
par pētījuma izstrādi par metodikas un kartogrāfisko materiālu izveidi SEG uzskaitei un oglekļa kredītu aprēķiniem

Rīga, sagatavošanas datums __.__.2026.
Līguma reģistrācijas numuru skatīt dokumenta pielikumā
Parakstīšanas datums ir pēdējā pievienotā droša elektroniskā paraksta un tā laika zīmoga datums

Akciju sabiedrība “Latvijas valsts meži”, reģistrācijas Nr. 40003466281, tā ________________  personā, kurš rīkojas uz valdes pilnvarojuma pamata, turpmāk – Pasūtītājs, no vienas puses, un

_________________, reģistrācijas Nr. ____________, tās ________________ personā, kurš darbojas uz ___________ pamata, turpmāk – Izpildītājs, no otras puses


[bookmark: _Hlk150938040]abi kopā un katrs atsevišķi turpmāk saukti par Pusēm, pamatojoties uz iepirkuma “Pētījums par metodikas un kartogrāfisko materiālu izveidi SEG uzskaitei un oglekļa kredītu aprēķiniem” (identifikācijas Nr. AS LVM_2026_92_I), CPV kods: 73000000-2 (pētniecības un izstrādes pakalpojumi un saistītie konsultāciju pakalpojumi) un 71354000-4 (kartēšanas pakalpojumi), rezultātiem un Izpildītāja iesniegto piedāvājumu iepirkumā, kas rīkots pētniecības projekta: ZP17 “Aerolāzerskenēšanas datos balstīta vienlaidus telpiski identificējamu SEG emisiju un CO2 piesaistes uzskaites sistēma”, (Nr.1.2.1.2.i.2/1/24/A/CFLA/001), turpmāk – Projekts, ietvaros, noslēdz Pusēm un to saistību pārņēmējiem saistošu līgumu, turpmāk – Līgums, izsakot to šādā redakcijā:

1. Līguma priekšmets
1.1. Pasūtītājs uzdod, bet Izpildītājs apņemas ar saviem spēkiem un aprīkojumu, izmantojot savas profesionālās zināšanas un iemaņas veikt pētījumu par metodikas un kartogrāfisko materiālu izveidi SEG uzskaitei un oglekļa kredītu aprēķiniem, saskaņā ar Tehniskajā specifikācijā (Līguma 1. pielikums) noteiktajām prasībām, turpmāk – Darbi, bet Pasūtītājs apņemas pieņemt kvalitatīvi, atbilstoši Līguma noteikumiem izpildītos Darbus no Izpildītāja un veikt samaksu par tiem saskaņā ar Līguma noteikumiem.
1.2. Detalizētāks Darbu apraksts ir norādīts Tehniskajā specifikācijā.
1.3. [bookmark: _Hlk513731523]Darbi uzskatāmi par izpildītiem ar noslēguma pārskata atskaites iesniegšanu, turpmāk tekstā – Noslēguma pārskats, Pasūtītājam un pieņemšanas – nodošanas akta, turpmāk tekstā – PNA, parakstīšanu. Izpildītājs pēc Noslēguma pārskata un progresa atskaites (turpmāk arī – Starpziņojumi) iesniegšanas nodrošina tās prezentāciju Pasūtītājam.
1.4. Darbu izpildes termiņš ir noteikts līdz 2027. gada 30. septembrim.
1.5. Izpildītājs iesniedz Pasūtītājam progresa atskaites (Starpziņojumus) par Darbu izpildi (pirmā atskaite iesniedzama līdz 2027. gada 1. februārim, savukārt otrā atskaite iesniedzama līdz 2027. gada 1. augustam).
1.6. Pasūtītājam un Izpildītājam ir tiesības pārskatus un Darbu izpildes rezultātus publicēt mājaslapās – www.lvm.lv  (Izpildītāja mājaslapa –  ________) un jebkādā formā padarīt publiski pieejamus.
1.7. Autora mantiskās tiesības uz šī Līguma darbības laikā radītajiem autortiesību objektiem pāriet Pasūtītājam pēc tam, kad radīts attiecīgais autortiesību objekts un Pasūtītājs ir samaksājis Izpildītājam atlīdzību saskaņā ar šo Līgumu. Pasūtītājam ir tiesības jebkādā veidā izmantot Līguma izpildes rezultātā radītos autortiesību objektus un Darbu izpildes ietvaros izstrādāto metodi.
1.8. Darbu gaitā iegūtās informācijas un rezultātu publiskošana jebkurā veidā ir atļauta ar atsauci uz pētījumu un tā finansētāju.

2. Līguma darbības termiņš
2.1.	Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.  
2.2.	Izpildītājs rakstiskā formā iesniedz Pasūtītājam progresa atskaites līdz 1.5. punktā minētajiem termiņiem un Noslēguma pārskatu līdz 1.4. punktā minētajam termiņam. Izpildītājs minētos dokumentus iesniedz, tos parakstot ar drošu elektronisko parakstu, un par šo faktu informē Pasūtītāju, nosūtot paziņojumu uz e-pasta adresi: lvm@lvm.lv.

3. Izpildītāja tiesības un pienākumi
3.1.	Izpildītājs apņemas Darbus veikt saskaņā ar Līguma pielikumiem atbilstošā kvalitātē, pilnā apjomā un noteiktajos termiņos.
3.2.	Izpildītājs Darbu izpildei piesaistīs atbilstošas kvalifikācijas un normatīvajos tiesību aktos noteiktā kārtībā nodarbinātas personas.
3.3.	Par visiem apstākļiem, kas apdraud Darbu izpildi, Izpildītājs savlaicīgi, bet ne vēlāk kā vienas darba dienas laikā, rakstiski informē Pasūtītāju un vienojas ar to par tālāko rīcību.
3.4.	Izpildītājs apņemas pēc Pasūtītāja pieprasījuma, 4.7. punktā noteiktajā termiņā, novērst jebkuras nepilnības Darbu izpildē.
3.5.	Izpildītājs ir pilnā mērā atbildīgs par Pasūtītājam, trešajām personām vai apkārtējai videi nodarīto zaudējumu, kas radies Izpildītāja vainas dēļ Darbu izpildes laikā.
3.6.	Izpildītājs apņemas izmantot Pasūtītāja sniegtos datus un informāciju vienīgi ar Līgumu uzņemto saistību izpildei. Šādu Pasūtītāja sniegtu datu vai Izpildītāja tieši Līguma izpildes ietvaros iegūtu pirmdatu (pētniecības procesā iegūta informācija konkrētam pētījumam) nodošana trešajām personām ir pieļaujama vienīgi ar Pasūtītāja rakstisku piekrišanu.
3.7.	Izpildītāja pārstāvis informācijas apmaiņai ar Pasūtītāju – _________, mob. tālr. __________, e-pasta adrese: ____________.  
[bookmark: _Hlk513028571]3.8.	Izpildītājs visu Līguma darbības periodu nodrošina Pasūtītāju ar informāciju par Darbu izpildes gaitu.

4. Pasūtītāja tiesības un pienākumi
4.1.    Pasūtītājs apņemas nodrošināt Izpildītāju ar zinātniski pētnieciskā darba veikšanai nepieciešamo Pasūtītāja rīcībā esošo informāciju.
4.2.	Pasūtītājs apņemas par Darbu kvalitatīvu un savlaicīgu izpildi samaksāt Izpildītājam 5.1. punktā minēto summu Līgumā noteiktajā kārtībā.
4.3.	Pasūtītāja pārstāvis informācijas apmaiņai ar Izpildītāju – _________, mob. tālr. __________, e-pasta adrese: ____________.  
4.4.	Pasūtītājam ir tiesības nepieņemt un neapmaksāt nekvalitatīvi izpildītus Darbus līdz nepilnību novēršanai.  
4.5.	Pasūtītājs 5 (piecu) nedēļu laikā no Noslēguma pārskata iesniegšanas un PNA saņemšanas:
4.5.1.	sniedz savus iebildumus par Darbu izpildi, norādot Darbu izpildes nepilnības un laiku nepilnību novēršanai, vai
4.5.2.	pieņem no Izpildītāja darbus, parakstot PNA.
4.6. Iebildumu nesniegšana Izpildītājam Līguma 4.5. punktā noteiktajā termiņā no PNA saņemšanas brīža uzskatāma par Darbu pieņemšanu bez iebildumiem.
4.7. [bookmark: _Hlk64894098]Izpildītājs Pasūtītāja norādītās nepilnības novērš par saviem līdzekļiem 10 (desmit) darba dienu laikā pēc iebildumu saņemšanas, nesaņemot par to papildus maksu. Pēc nepilnību novēršanas Izpildītājs veic Darbu atkārtotu nodošanu Līgumā norādītajā kārtībā. Ja Darbu izpildes nepilnības netiek atkārtoti novērstas, Pasūtītājs ir tiesīgs pieprasīt no Izpildītāja līgumsodu 10 % (desmit procentu) apmērā no Līguma 5.1. punktā minētās līgumcenas bez pievienotās vērtības nodokļa (turpmāk – PVN). Ja Darbu izpildes nepilnības netiek novērstas, Pasūtītājam ir tiesības nekvalitatīvi veiktos Darbus nepieņemt un atbilstošā apmērā samazināt samaksu par Darbiem.

5. Apmaksas kārtība
5.1.  Līguma kopējā summa ir EUR _______ (euro, 00 centi), bez PVN, kas sastāv no šādām pozīcijām:
5.1.1. Pētījums par metodikas un kartogrāfisko materiālu izveidi SEG uzskaitei un oglekļa kredīta aprēķiniem ir EUR  ________ (euro, 00 centi) bez PVN;
5.1.2. Divu zinātnisko publikāciju sagatavošana ir EUR _________(euro, 00 centi) bez PVN.
5.2.  PVN tiek aprēķināts, norādīts rēķinā un apmaksāts saskaņā ar Pievienotās vērtības nodokļa likumu un citiem Latvijas Republikā un Eiropas Savienībā spēkā esošiem normatīvajiem aktiem. Ja Līgumā un tā pielikumos norādītie nodokļi un nodevas palielinās vai samazinās atbilstoši izmaiņām attiecīgajos tiesību aktos, izmaiņas norēķinos starp Pusēm stājas spēkā saskaņā ar attiecīgo tiesību aktu noteikumiem.
5.3.   Līguma kopējā summā ir iekļautas visas Izpildītāja veicamās izmaksas, kas saistītas ar Līgumā noteikto Darbu izpildi. Darbu izmaksas ir norādītas Izpildītāja piedāvājumā un tās paliek nemainīgas visā Līguma darbības laikā. Līguma kopējā summa ietver arī autoratlīdzību un Izpildītājs nav tiesīgs papildus pieprasīt autoratlīdzību/honorāru.
5.4. Pasūtītājs veic samaksu Izpildītājam par Darbu izpildi pa daļām, pamatojoties uz Starpziņojumu iesniegšanu, Noslēguma pārskata pieņemšanu un zinātnisko publikāciju sagatavošanu, šādā kārtībā:
5.4.1. Pirmā maksājuma daļa — ne vairāk kā 25% no Līguma 5.1.1 punktā norādītās summas — tiek izmaksāta Izpildītājam pēc pirmā Starpziņojuma iesniegšanas, kas jāiesniedz līdz 2027. gada 1. februārim, un pēc Izpildītāja rēķina saņemšanas;
5.4.2. Otrā maksājuma daļa — ne vairāk kā 25% no Līguma 5.1.1.punktā norādītās  summas — tiek izmaksāta Izpildītājam pēc otrā Starpziņojuma iesniegšanas, kas jāiesniedz līdz 2027. gada 1. augustam, un pēc Izpildītāja rēķina saņemšanas;
5.4.3. Atlikusī Līguma 5.1.1. punktā norādītā summas daļa tiek izmaksāta Izpildītājam pēc Noslēguma pārskata saņemšanas, izvērtēšanas un abpusējas pieņemšanas, kā noteikts Līguma 1.3. punktā, un pēc Izpildītāja rēķina saņemšanas;
5.4.4. Samaksa par zinātnisko publikāciju sagatavošanu tiek veikta atbilstoši Līguma 5.1.2. punktā noteiktajai samaksai, pamatojoties uz attiecīgo publikāciju iesniegšanu un Izpildītāja rēķinu, bet ne vēlāk kā līdz Līguma izpildes termiņa beigām.
5.6. Visi maksājumi tiek veikti, pārskaitot naudas summu Izpildītāja rēķinā norādītajā bankas norēķinu kontā.
5.7.  Izpildītājs uzņemas risku, t.i., nepieprasot papildus samaksu no Pasūtītāja, ja Darbu izpildes laikā tiek atklātas aritmētiskās kļūdas Izpildītāja piedāvājumā vai tiek konstatēts, ka Izpildītājs nav piedāvājis cenu par visu Darbu apjomu, kas nepieciešams to pilnīgai izpildei un nodošanai Pasūtītājam saskaņā ar Līgumu. Šajā punktā minētās papildu izmaksas, kas nepieciešamas, lai paveiktu Darbus tādā apjomā un kvalitātē, kāds paredzēts Tehniskajā specifikācijā, sedz Izpildītājs.
5.8. Par izpildītajiem Darbiem Izpildītājs iesniedz Pasūtītājam rēķinu, nosūtot to uz elektroniskā pasta adresi: rekini@lvm.lv. 
5.9. Puses piekrīt pieņemt elektronisko rēķinu, kas atbilst Līgumam un normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību, ko nosaka Ministru kabineta 2019. gada 9. aprīļa noteikumi Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”.
5.10. Izpildītājs, sagatavojot rēķinu, tajā iekļauj atsauci uz Projektu: ZP17 “Aerolāzerskenēšanas datos balstīta vienlaidus telpiski identificējamu SEG emisiju un CO2 piesaistes uzskaites sistēma”, (Nr.1.2.1.2.i.2/1/24/A/CFLA/001), kā arī informāciju par Līguma datumu un reģistrācijas numuru. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis.
5.11. Gadījumā, ja mainās Līguma 5.8. punktā noteiktā e-pasta adrese, Pasūtītājam ir pienākums 5 (piecu) darba dienu laikā no izmaiņu veikšanas brīža par to rakstveidā paziņot Izpildītājam, šādā gadījumā šis Līguma punkts tiks uzskatīts par grozītu bez atsevišķas Pušu vienošanās, sākot ar attiecīgās Puses pārstāvēt tiesīgās personas parakstīta paziņojuma saņemšanas brīdi.


6. Pušu atbildība un līguma izbeigšana
6.1. 	Līgums var tikt izbeigts, Pusēm par to savstarpēji rakstiski vienojoties un veicot norēķinu par Izpildītāja kvalitatīvi veikto un, atbilstoši Līguma noteikumiem, Pasūtītājam nodoto Pakalpojumu.
6.2. Pasūtītājam ir tiesības vienpusēji izbeigt Līgumu, rakstveidā paziņojot Izpildītājam piecas kalendāra dienas iepriekš, ja:
6.2.1. Izpildītājs ir patvaļīgi pārtraucis Līguma izpildi;
6.2.2. Izpildītājs veic Darbu neatbilstoši Līguma, Tehniskās specifikācijas un/vai normatīvo aktu noteikumiem, t.sk., nav novērsis Darbu neatbilstības Līguma 4.7. punktā noteiktā kārtībā;
6.2.3. Izpildītājs 30 (trīsdesmit) dienu laikā pēc Līguma 1.4. punktā noteiktā saistību izpildes termiņa beigām nav nodevis Pasūtītājam Darbus;
6.2.4. Izpildītājs nepilda kādas citas saistības saskaņā ar Līgumu, un ja Izpildītājs minēto saistību neizpildi nav novērsis piecu kalendāro dienu laikā pēc Pasūtītāja rakstiska paziņojuma par šādu saistību neizpildi saņemšanas;
6.2.5. Līgumā noteiktie līgumsodi, kas noteikti procentu veidā ir sasnieguši 10% (desmit procentus) no kopējās Līguma cenas;
6.2.6. tiek atsaukta vai netiek uzturēta spēkā jebkura valsts vai cita licence, atļauja, reģistrācijas apliecība, piekrišana, vai pilnvara, kas Izpildītājam ir nepieciešama šajā vai citos līgumos, kuriem ir saistība ar šo Līgumu, minēto saistību izpildei;
6.2.7. ir pasludināts Izpildītāja maksātnespējas process vai tā darbība izbeigta vai pārtraukta, vai apturēta Izpildītāja saimnieciskā darbība;
6.2.8. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās, tajā skaitā Apvienotās Karalistes noteiktās sankcijas, vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.3. Izpildītājam ir tiesības vienpusēji izbeigt Līgumu, rakstveidā paziņojot par to Pasūtītājam piecas kalendārās dienas iepriekš, ja Pasūtītājs nepamatoti kavē Līgumā norādītos apmaksas termiņus ilgāk kā 30 (trīsdesmit) kalendāra dienas, ir saņēmis rakstisku brīdinājumu no Izpildītāja un brīdinājumā norādītā termiņā, kas nevar būt īsāks kā piecas darba dienas, nav novērsis pārkāpumu. 
6.4. Līguma pirmstermiņa izbeigšanas gadījumos Izpildītājs nekavējoties pārtrauc Darbu izpildi, trīs darba dienu laikā iesniedz Pasūtītājam sniegto Darbu PNA, kuru Pasūtītājs akceptē vai veic nepieciešamās korekcijas pirms akceptēšanas. Ja akts netiek iesniegts šajā punktā minētajā termiņā, Pasūtītājam ir tiesības vienpusēji noteikt izpildīto, Līguma noteikumiem atbilstošo Darbu apjomu, kas ir saistošs Izpildītājam.
6.5. Līguma 6.2.punktā minētajos Līguma izbeigšanas gadījumos Pasūtītājs neatlīdzina Izpildītājam tādējādi radušos zaudējumus un neveic kompensācijas izmaksu.
6.6. Pasūtītājs 30 (trīsdesmit) kalendāra dienu laikā pēc pirmstermiņa Līguma izbeigšanas, 6.4. punktā minētā PNA un Izpildītāja attiecīga rēķina saņemšanas dienas izdara pilnīgus norēķinus ar Izpildītāju par kvalitatīvi, atbilstoši Līguma noteikumiem sniegtajiem un Pasūtītāja pieņemtajiem Darbiem.

7. Strīdu izskatīšana
7.1. Visi strīdi, domstarpības un jebkura rakstura jautājumi, kas rodas starp Pusēm, kā arī jebkuri strīdi, kas iziet no Līguma satura vai secinājumiem, vai strīdi, kas saistīti ar Pušu pienākumiem un atbildību, tiek risināti pārrunu ceļā.
7.2. Ja Puses nespēj strīdu atrisināt savstarpēju pārrunu rezultātā, Puses to risina Baltijas Starptautiskajā šķīrējtiesā saskaņā ar tās reglamentu, latviešu valodā, trīs šķīrējtiesnešu sastāvā, vai Latvijas Republikas normatīvajos aktos noteiktajā kārtībā – tiesā, pēc prasītāja izvēles.
7.3.  Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.

8. Nepārvarama vara
8.1. Puses nav pakļautas zaudējumu atlīdzībai, nokavējuma procentu vai līgumsoda samaksai, ja Līguma izpilde ir nokavēta vai Līgums nav ticis pienācīgi izpildīts nepārvaramas varas apstākļu gadījumā. Šā punkta noteikumi nav attiecināmi uz gadījumu, kad nepārvarama vara ir iestājusies jau pēc tam, kad attiecīgā Puse ir nokavējusi saistību izpildi.
8.2. Šajā punktā nepārvarama vara nozīmē nekontrolējamu notikumu, kurš nevarēja tikt paredzēts un kuru attiecīgā Puse nevar iespaidot, un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt pienācīgu Līguma izpildi, piemēram, kari, dabas katastrofas.
8.3. Ja izceļas nepārvaramas varas situācija, Puse, kura nevar veikt Līguma izpildi, nekavējoties, bet ne vēlāk kā 7 (septiņu) dienu laikā, rakstiski paziņo otrai Pusei par šādiem apstākļiem, to cēloņiem un paredzamo ilgumu. Ja Puses nav vienojušās savādāk, tad abas Puses turpina pildīt Līguma saistības tādā apmērā, kādā to nav ierobežojuši nepārvaramas varas apstākļi. Attiecībā uz pārējām Līguma saistībām to izpildes laiks tiek pagarināts par laika periodu, kas nepārsniedz termiņu, kādā darbojās nepārvaramas varas apstākļi.
8.4. Gadījumā, ja nepārvaramas varas apstākļu ietekme turpinās ilgāk par 3 (trim) kalendārajiem mēnešiem un Puses neredz iespēju turpināt šī Līguma izpildi, jebkurai no Pusēm ir tiesības pārtraukt Līgumu, nosūtot rakstisko paziņojumu otrai Pusei un nodrošinot veikto darbu pieņemšanu – nodošanu saskaņā ar šī Līguma noteikumiem.

9. Konfidencialitāte un datu aizsardzība
9.1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un kura ir bijusi iepriekš vai konfidenciāls informācijas nodošanas brīdi publiski zināma. Izpildītājs ir atbildīgs, lai apakšuzņēmēji ievērotu konfidencialitātes nosacījumu. Šā punkta noteikumi paliek spēkā arī pēc Līguma darbības izbeigšanās.
9.2. Puses ir atbildīgas par savu Līguma izpildē iesaistīto darbinieku personas datu apstrādes tiesiskā pamata nodrošināšanu atbilstoši normatīvo aktu prasībām.
9.3. Pusei ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot tiesību aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
9.4. Puses nodrošina Līguma ietvaros saņemto personas datu izmantošanu tikai Līguma izpildei un neizpauž tos trešajām personām bez iepriekšējas otras Puses piekrišanas, izņemot gadījumus, kad personu datus pieprasa kompetenta institūcija vai amatpersona normatīvajos aktos paredzētajos gadījumos.
9.5. Izpildītājs iekļauj līgumā vai citā saistošā dokumentā ar Izpildītāja nodarbinātajām personām saņemtās informācijas un personas datu konfidencialitātes nodrošināšanas pienākumu, nosakot nodarbināto pienākumu bez atsevišķas Izpildītāja atļaujas neapstrādāt, neizmantot un neizpaust apstrādājamo informāciju un personas datus, kā arī nodrošināt konfidencialitātes prasību ievērošanas uzraudzību.
9.6. Izpildītājs apliecina, ka ir informēts un apzinās, ka Pasūtītājs apstrādā Līguma izpildē iesaistītā Izpildītāja personas datus Līguma saistību izpildei un normatīvajos aktos noteikto Pasūtītāja saistību izpildei. Papildu informācija par personas datu apstrādi norādīta Pasūtītāja Privātuma politikā, kas pieejama: https://www.lvm.lv/privatuma-politika.
9.7. Izpildītājs apliecina, ka Līgumā norādītais personāls ir informēts par tā personas datu apstrādi, nodošanu apstrādei Pasūtītājam un apstrādes kārtību.
9.8. Personas datu apstrādes pārzinis: akciju sabiedrība “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskā pasta adrese: lvm@lvm.lv , tālrunis: 67610015.


10. Līguma izpildē iesaistītā apakšuzņēmēju nomaiņa un jauna apakšuzņēmēju piesaiste

10.1. Līguma izpildē Izpildītāja piedāvājumā norādītā apakšuzņēmēju nomaiņa un jauna apakšuzņēmēju piesaiste notiek saskaņā ar Publisko iepirkumu likuma 62. pantu. 
10.2. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā konkursā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt Izpildītāja viedokli par apakšuzņēmēja nomaiņas iemesliem. 
10.3. Pasūtītājs nepiekrīt Iepirkumā iesniegtajā Izpildītāja piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
10.3.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
10.3.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu konkursā izraudzītais pretendents atsaucies, apliecinot savu atbilstību konkursā noteiktajām prasībām, vai tas atbilst Publisko iepirkumu likuma 42. pantā (atbilstoši Pasūtītāja norādītajam paziņojumā par līgumu un konkursa dokumentos) minētajiem pretendentu izslēgšanas gadījumiem;
10.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 (desmit tūkstoši) no kopējās Līguma vērtības, atbilst Publisko iepirkumu likuma 42. pantā (atbilstoši Pasūtītāja norādītajam paziņojumā par līgumu un konkursa dokumentos) minētajiem pretendentu izslēgšanas gadījumiem;
10.3.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem. 
10.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Izpildītāja piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
10.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. pantā ceturtās daļas 2., 3. un 4. punktā minētos termiņus skaita no dienas, kad Izpildītāja lūgums par apakšuzņēmēja nomaiņu iesniegts Pasūtītājam.
10.6. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis no Izpildītājs visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
10.7. Līguma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs sniegto pakalpojumu daļu veic nekvalitatīvi vai neievēro spēkā esošos normatīvos aktus vai Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.  
10.8. Ja Izpildītājs neievēro šajā Līguma sadaļā noteikto iesaistītā apakšuzņēmēja nomaiņas kārtību, Pasūtītājs var apturēt pakalpojumu izpildi līdz Izpildītājs ir novērsis konstatētos pārkāpumus.
10.9. Par Līguma izpildē piesaistīto apakšuzņēmēju sniegto pakalpojumu kvalitāti un atbilstību Līguma noteikumiem atbild Izpildītājs.


11. Līguma grozīšana un papildināšana
11.1. Līguma grozījumi, ciktāl to pieļauj publisko iepirkumu normatīvie akti, ir spēkā tikai tad, ja tie noformēti rakstveidā, Līdzējiem savstarpēji vienojoties. Abpusēji parakstītie Līguma grozījumi no to parakstīšanas brīža kļūst par neatņemamu Līguma sastāvdaļu un ir pievienojami Līgumam kā pielikumi.
11.2. Līguma darbības laikā Līdzēji nav tiesīgi veikt būtiskus Līguma grozījumus, izņemot Publisko iepirkuma likuma 61.panta pirmajā daļā un Līgumā noteiktajos gadījumos. Par būtiskiem Līguma grozījumiem ir atzīstami tādi grozījumi, kas atbilst Publisko iepirkuma likuma 61. panta otrās daļas regulējumam. 
11.3. Līguma izpildes laikā ir iespējami Līguma grozījumi, ja tie nemaina Līguma vispārējo raksturu (veidu un Iepirkuma dokumentos noteikto mērķi) un atbilst vienam no šādiem nosacījumiem:
11.3.1. grozījumi ir nebūtiski;
11.3.2. grozījumi ir pieļaujami, ja Izpildītāju aizstāj ar citu piegādātāju atbilstoši komerctiesību jomas normatīvajiem aktiem par komersantu reorganizāciju un uzņēmuma pāreju;
11.3.3. grozījumi tiek veikti Publisko iepirkuma likuma 61. panta piektajā daļā minētajā gadījumā.
11.4. Pusēm ir pienākums paziņot otrai Pusei par iespējamajām izmaiņām vai apstākļiem, kuri varētu ietekmēt Darbu kvalitāti, Līguma summu, Darbu veikšanas laiku vai izpildes termiņus.
11.5. Pusēm nekavējoties jāinformē vienai otru, tiek konstatēts, ka:
11.5.1. starp Līguma dokumentos sniegtajiem datiem ir pretrunas;
11.5.2. Līguma dokumentos dotie dati atšķiras no reālajiem apstākļiem;
11.5.3. Līguma izpildei nozīmīgi apstākļi ir izmainījušies vai radušies jauni;
11.5.4. notikušas izmaiņas Latvijas Republikas normatīvajos aktos, kas ietekmē Līguma izpildi. 


12. Citi noteikumi
12.1. Līgums stājas spēkā ar tā parakstīšanas brīdi un ir spēkā līdz brīdim, kad Puses ir savas, ar šo Līgumu uzņemtās saistības izpildījušas pilnā apmērā vai brīdim, kad Puses ir noslēgušas vienošanos par Līguma izbeigšanu.
12.2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību pārņēmējam.
12.3. [bookmark: _Hlk38892344]Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
12.3.1. abas Puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
12.3.2. kādas no Pusēm saistību un tiesību pārņemšana noteikta ar likumu vai tiesas nolēmumu un reģistrēta normatīvos aktos noteiktā kārtībā Pusei, kuras saistības un tiesības tiek pārņemtas, ir pienākums nekavējoties elektroniski un trīs kalendāro dienu laikā rakstiski informēt otru pusi par saistību un tiesību pārņemšanas tiesisko pamatu un saistību un tiesību pārņēmēju.
12.4. [bookmark: _Hlk534881836]Ja kāds no Līguma noteikumiem zaudē juridisko spēku, tas neietekmē pārējos noteikumus.
12.5. [bookmark: _Hlk534881847]Līgums sagatavots un tā noteikumi pildāmi saskaņā ar Latvijas Republikas normatīvajiem aktiem. Jautājumos, kas nav atrunāti Līgumā, Puses vadās no Latvijas Republikā spēkā esošajiem normatīvajiem aktiem.
12.6. Visi no Līguma izrietošie paziņojumi, brīdinājumi, sarakste, saskaņojumi un cita informācija un dokumentācija ir noformējama rakstveidā, latviešu valodā.
12.7. Līgums sagatavots latviešu valodā. Puses paraksta Līgumu ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
12.8. Līgumam ir divi pielikumi, kas ir tā neatņemamas sastāvdaļas:
12.8.1. 1. pielikums – Tehniskā specifikācija; 
12.8.2. 2. pielikums – Izpildītāja piedāvājums.

